Lenga piemontèisa/Corso elementare di Piemontese/Lezione 9
Artorn

Corso elementare di Piemontese

Letura 
Lession ëd notomìa (prima part)

S'i veule amprende a parlé bin ël piemontèis i peule nen vansé 'd conòsse ij nòm ëd le part dël còrp an nòsta lenga.

Tùit j'òmo e le fomne an bon-a sanità a l'han na testa, doi brass, doe man, doe gambe e doi pe.

An sla testa i l'oma ij cavèj (s'i soma nen pla) ch'a peulo esse biond, ross o nèir; ch'i ch'a l'ha ij cavèj nèir as dis ch'a l'é brun.

Sempe an testa i l'oma j'euj; dzora dj' euj a-i é ij sign. J'euj a peulo esse bleu, verd, gris o maròn.

Cand ch'i durmoma i saroma le parpèile.

Dzora dij sign a-i é 'l front (o, coma as sent a dì pi soens al di d'ancheuj, la front); peui, aranda dj'euj, le tempie.

Sota j'euj i l'oma le ciafërle, ël nas (con le naris), la boca e -sota 'd chila - 'l manton. Ant la boca a-i é ij dent. Caidun ëd loràutri a l'ha 'd nòm: pr' esempi ij dent palëtte; ij dent masslé, ma a ven da massëlla, valadì la mangiòria; l'agetiv ojé a ven da òja, ch'a l'é n'ausel 'd rapin-a; an efet ij dent ojé a l'han na forma ussa ch'a arcòrda na frisa 'l bech ëd l'òja.

L'hai-ne dësmentià caicòs? J'orije, sigura! E ij làver. S'a fà tròp frèid, ij làver as ëschërvasso. (1) 

Sota 'l manton a-i é 'l còl; drinta la boca a-i é la lenga. S'i l'oma pijà 'd frèid la gola a peul fene mal. Lòn che j'italian a ciamo "la nuca" a l'é për nojàutri piemontèis "ël cupiss". Se un "a l'ha gnente ant ël cupiss" a veul dì ch'a l'é na testa veuida. A l'é pa un gran bel compliment...

Cand ch'i pioroma ij nòstri euj a produvo 'd secression bin conossùe ch'as ciamo an piemontèis “larme” o “lerme”; un sinònim ëd larma ch'as peul sent-se sovens a l'é “stissa 'd pior”.

Dëriera ròba, e peui arvëdd-se a la lession ch' ven: a 'nta nen confonde la caviera, ch'a l'é cola dj'òmo, con la còma, ch'a l'é cola djë lion o dij cavaj; a sarìa coma pijé mëssonere për lanterne, o, tan pr'ësté an tema, confonde ij cavjin sutij 'd na masnà con ij cavjon longh (2) d'un fieul ëd le fior ëd j' Agn Sessanta dël Neuvsent...

(1) Schërvassé / scarvassé = screpolare 

(2) Cavjon = capellone (accrescitivo di cavèj, da non confondere con cavion = bandolo:

cavion dla marela = bandolo della matassa)

Vocabolari 

 notomìa = anatomia
 amprende = imparare
 vansé 'd ... = fare a meno di ...
 vans-te la pen-a! = risparmiati la fatica!
 conòsse = conoscere
 nòm = nome
 part = parte
 còrp = corpo
 sanità = salute
 testa = testa
 brass = braccio
 man = mano
 gamba = gamba
 pe = piede
 cavèj = capello (un cavèj, doi cavèj)
 pla = pelato (la plata = la pelata)
 biond = biondo
 ross = rosso
 nèir = nero
 as dis = si dice
 brun (femm. brun-a) = bruno
 euj = occhio
 dzora 'd = sopra (di)
 a-i é = c'è; ci sono
 bleu (femm. bleuva) = blu
 verd (femm. vërda) = verde
 maròn (invar.) = marrone
 durmì / deurme = dormire
 saré = chiudere
 parpèila = palpebra
 sign = sopracciglia
 front = fronte
 soens / sovens = spesso (avv.)
 al di d'ancheuj = oggigiorno
 peui = poi
 aranda 'd = accanto a
 tempia = tempia
 sota = sotto
 ciafërla / ciafela = guancia
 naris = narice
 boca = bocca
 manton = mento
 dent = dente
 caidun / caicun = qualcuno
 pr'esempi = ad esempio
 dent palëtta = incisivo
 dent masslé = molare
 dent ojé = canino
 maslé = macellaio
 massëlla / mangiòira = mascella
 valadì / visadì = cioè
 òja = aquila
 ausel / osel = uccello
 ausel 'd (o ëd) rapin-a = uccello rapace
 an efet = infatti
 uss / auss (pron. a-ùss) = aguzzo, appuntito
 arcordé = ricordare (mi i arcòrdo)
 bech = becco
 na frisa = un poco
 dësmentié / dësmencé = dimenticare
 caicòs = qualcosa
 orija / aurija = orecchio
 làver = labro (anche "petalo")
 as ëschërvasso = si screpolano
 còl = collo
 drinta = dentro
 lenga = lingua
 gola = gola
 fene mal = farci male
 lòn che = quello che, ciò che
 cupiss = nuca
 veuid = vuoto
 cand = quando
 pioré (mi i pioro) = piangere
 produve / prodùe (mi i produvo / prodùo) = produrre
 larma / lerma = lacrima
 dërié (femm. dëriera) = ultimo (più utilizzato l'italianismo ùltim).
 arvëdd-se = arrivederci
 ch'ven / ch'a-i ven = prossimo /-a /-i /-e
 a'nta (= a venta) = bisogna
 confonde = confondere
 caviera = chioma, capigliatura
 còma = criniera
 mëssonera / bòja mëssonera / lusairòla / lumin = lucciola
 lion = leone (vuole gli articoli në e lë)
 caval = cavallo
 tan pr'ësté an tema = tanto per restare in argomento
 sutil (femm. sutila; plur. sutij, femm. sutile) = sottile, esile
 longh (femm. longa) = lungo
 masnà = bambino
 agn = plurale irregolare di ann (= anno)

Conversassion 
J'ausej

- It sas-to ij nòm ëd j'osej an piemontèis?

- Òi!

- Anlora, sentoma!

- D'acòrdi: tan për ancaminé, i veuj mansioné ij passaròt, ch'a son cit e a gasojo 'd na manera motoben melodiosa: am piaso pi ch'ij colomb, ch'a son maunet e grossé.

- E peui? Va anans!

- Peui, i podrìa parlete dl'arsigneul (che an lenga piemontèisa as peul ciamesse 'dcò rossigneul), ch'a l'é n'oslet ben avosà mersì a sò cant tan doss. A diso parèj che gnun ausel a canta pi dosman che l'arsigneul...

- Gavà dl'ania cigna, ch'a canta soa canson pi dossa e malinconiosa cand a l'é an camin për meuire.

- Folairà! A l'ha dit bin Platon che gnun osel a canta cand a l'é l'ora d'andé a la Vrità. Ma 't l'has rason, ël cant ëd l' ania cigna a l'é pien ëd dosseur.

- Dis-me d'àutri nòm d'ausej.

- Com ch'it veus. Ël picioross, ël coco, la lerda as peulo trovesse ant ij bòsch coma ant ij giardin ëd nòste sità. S'it vas sù an montagna it peus avèj ël boneur d'ambate n'arbënna, ch'a l'é na vairetà 'd pernis.

- E le róndole?

- Le róndole, ch'as peulo 'dcò ciamesse rondne, a son pi ràire, ancheuj, che na vòta. Veus-to vëdde ch'a l'é 'dcò lòn an càusa a l'òm?

- E l'alàuda?

- L'alàuda (o lòdola, o lòdna), a l'é n'oslet ch'a l'ha na bela vos e ch'a l'é dventà famos an literatura mersì a na canson fiamenga dël trobador medieval Bernat de Ventadorn: na canson ch'as cantava bele da nojàutri an Piemont cand che Berta a filava.

- E s'i furnièisso sa ciaciarada con parlé dj' ausej 'd rapin-a?

- Volonté. Anlora, i soma scasi obligà 'd parte da l'òja, l'argin-a dj' osej. Ij cit ëd l'òja, s'it lo savèisse nen, as ës-ciamo ojet. Peui a-i é 'l voltor, che sì da nojàutri a l'é dësparì, ma a surviv an d'àutre region ëd l'Euròpa. Peui i podoma sité l'oloch, ël duch e la sivìtola, ch'a seurto fòra dë 'd neuit. La crivela an italian as ës-ciama "gheppio", e 'l milan a l'é 'l "nibbio".

- E coma ch'as dis an piemontèis "poiana"?

- As dis "pondrà".

- E “ghiandaia"?

- As dis "gaj". Adess pro con tùit si nòm d'osej: i l'oma elencaje tùit, nì pi nì manch!

- Pa vèj: it l'has dësmentiane vàire.

- Coj, pr'esempi?

- Ël cornajass, ël crovass, la berta (o ajassa), ël cardlin, ël farchet, lë sparavé, la merla, la merla pëschera, sensa conté 'l gal, la galin-a, 'l pito (o dindo, o biro), sensa conté peui...

- Pro, fame 's piasì! I na peuss pi!

Vocabolari 

 òi = sì (enfatico)
 anlora = allora
 sentoma! = sentiamo!
 d'acòrdi = d'accordo
 tan për ancaminé = per cominciare
 mansioné (i mansion-o) = menzionare, citare
 passaròt (femm. passra) = passero
 gasojé (a gasoja) = cinguettare
 'd na manera = in un modo
 'd na manera motoben melodiosa = assai melodiosamente
 colomb = piccione
 maunet (femm. maunëtta) = sporco
 grossé (femm. grossera) = grossolano
 va anans! = va avanti
 i podrìa = potrei
 parlete = parlarti
 arsigneul / rossigneul = usignolo
 as peul ciamesse = si può chiamare
 oslet / oslin = uccellino
 avosà = noto, famoso
 mersì a = grazie a
 cant = canto
 doss = dolce
 as dis parèj che = si dice che (lett.: si dice così che)
 dosman = dolcemente
 gavà 'd = eccetto
 ania cigna / cign / sign = cigno
 malinconios = malinconico
 a l'é an camin për = sta per
 folairà! = sciocchezze!
 dosseur / dossor = dolcezza (anche: coccola, vezzo che si da all'innamorata)
 dis-me = dimmi
 picioross = pettirosso
 coco = cuculo
 lerda = cinciallegra
 bòsch = bosco
 giardin = giardino
 it peus / it peule = puoi
 boneur = fortuna, felicità
 ambate = imbattersi (si costruisce con il semplice complemento oggetto)
 arbnna = pernice bianca o delle nevi
 pernis = pernice
 róndola / rondna = rondine
 ràir = raro
 na vòta / na vira = una volta
 an càusa / an càusa 'd = a causa di
 alàuda / lòdola / lòdna = allodola
 famos = famoso
 dventé = diventare
 literatura = letteratura
 mersì a = grazie a
 fiamengh = splendido, bellissimo
 trobador / trovador = trovatore
 furnì / funì / finì = finire
 ciaciarada = chiacchierata
 con parlé = parlando (con + inf. = gerundio)
 volonté = volentieri
 scasi / squasi = quasi
 parte / partì = partire
 ojet = aquilotto
 s'it lo savèisse nen = se non lo sapessi (tu)
 argin-a = regina
 voltor = avvoltoio
 dësparì = sparire
 survive / sorvive = sopravvivere
 sité = citare (sitassion = citazione)
 oloch = barbagianni
 duch / cioch / suiton = gufo
 sivìtola / suëtta = civetta
 seurte fòra / feura = uscire fuori
 dë 'd neuit = di notte ( dë 'd di = di giorno)
 nì pi nì manch = né più né meno
 pa vèj = mica (è) vero
 dësmentié = dimenticare
 vàire = parecchi
 coj? = quali?
 cornajass = cornacchia
 crovass / croass = corvo
 berta / (a)jassa = gazza
 cardlin = cardellino
 farchet = falco
 sparavé = sparviero
 merla / merlo = merlo
 merla pëschera = martin pescatore
 gal = gallo
 galin-a = gallina
 pito / dindo / biro = tacchino
 pro! = Basta!
 fame 's piasì = fammi questo favore
 i na peuss pi = non ne posso più

NÒTE ‘D GRAMÀTICA

GLI AVVERBI DI ORIGINE FRANCESE 
In piemontese gli avverbi italiani in –“mente” non sono usati. Vedremo più avanti come possano essere resi; per il momento segnaliamo la presenza nell'idioma subalpino di avverbi provenienti dal francese che è utile conoscere:

dosman (dolcemente)

maloreusman (sfortunatamente)

vitman (velocemente)

notaman (segnatamente)

Nota: vitman è una forma analogica: in effetti non esiste in francese l'avverbio 'vitement'.

VERB

PARTICIPIO PASSATO 
Si forma aggiungendo al radicale verbale:

 - à .per i verbi appartenenti alla prima coniugazione
 - u .per i verbi appartenenti alla seconda coniugazione
 - ì. .per i verbi appartenenti alla terza coniugazione

Il participio passato della prima coniugazione è invariabile (plurale, singolare, maschile, femminile);

esempio: verbo parlé (parlare), p.p. = parlà (parlato /-a /-i /-e)

Nel caso della seconda e terza coniugazione si declinano come normali aggettivi; esempi:

 verbo serne (scegliere), p.p. = sernù (scelto, scelti), sernùa (scelta), sernùe (scelte)
 verbo finì (finire), p.p. = finì (finito, finiti), finìa (finita), finìe (finite)

Alcuni verbi hanno un participio passato irregolare:

 esse (essere), p.p. = stàita (stata), stàite (state)
 sté (stare), p.p. = stàit oppure ëstàit dopo consonante (stato, stati)
 dé (dare), p.p. = dàit (dato, dati), dàita (data), dàite (date)
 andé (andare), p.p. = andàit (andato, andati), andàita (andata), andàite (andate)
 dì (dire), p.p. = dit (detto, detti), dita (detta), dite (dette)
 fé (fare), p.p. = fàit (fatto, fatti), fàita (fatta), fàite (fatte)
 vnì (venire), p.p. = vnùit / vnù (venuto, venuti), vnùita / vnùa (venuta), vnùite / vnùe (venute)
 pijé (prendere), p.p. = pijàit (preso, presi), pijàita / pijà (presa), pijàite (prese)
 vorèj (volere), p.p. = vorsù (voluto, voluti), vorsùa (voluta), vorsùe (volute)

PASSATO PROSSIMO 
Il passato prossimo, che nel piemontese contemporaneo fa anche le veci del passato remoto, si forma con l'aiuto degli ausiliari esse e avèj, che vengono seguiti dal participio passato dei verbi.

Esempi di passato prossimo:

 i l'hai cantà na canson (ho cantato una canzone)
 it l'has sernù bin (hai scelto bene)
 a l'ha finì sò travaj (ha finito il suo lavoro)
 i soma andàit a ca (siamo andati a casa)
 i seve stàite fòra (siete state fuori)
 a l'han fàit l'amor (hanno fatto l'amore)

L'uso degli ausiliari in piemontese è di solito identico a quello dell'italiano, benché in piemontese l'uso

del verbo avere sia più frequente di quanto non sia in italiano.

Esempi: a l'ha piuvù (è piovuto), i l'hai dvù (sono dovuto)

ALTRE OSSERVAZIONI SUI VERBI

1. Nelle frasi italiane che contengono un pronome riflessivo il piemontese preferisce l'uso dell'ausiliare avere:

 i l'hai trovame bin (mi sono trovato bene)
 i l'hai beivume na bira (mi sono bevuto una birra)
 a l'ha butasse a pioré (si è messo a piangere)

2. Come si nota nei testi della presente lezione, nella lingua piemontese i pronomi complemento sono posti in coda al participio passato:

a l'ha cantame na canson (mi ha cantato una canzone), a l'ha ciamate (ti ha chiamato)

Il piemontese è l'unica lingua neolatina a presentare una simile costruzione (anche se il romeno, in un caso, si comporta allo stesso modo). Si ritornerà più volte sull'argomento.

3. Alcuni participi irregolari, uscenti in –it, perdono tale desinenza a contatto con i pronomi complemento:

 a l'é vnùit (è venuto)
 a l'é vnume mal (mi è venuto male)
 a l'ha fàit (ha fatto)
 a l'ha fame mal (mi ha fatto male)

4. Il participio del verbo dì (dire), cioè dit, perde la consonante finale a contatto con i pronomi complemento:

it l'has dit (hai detto), it l'has dime (mi hai detto)

CONIUGAZIONE INTERROGATIVA 
(CONTINUAZIONE)

Përchè?, còs?, chi?, (an)doa?, anté? - ammettono la coniugazione interrogativa:

përchè ses-to sì? - còs veus-to? - chi é-lo? - andoa va-lo? - anté vas-to? 

ma se si usa il rafforzativo "che" la coniugazione interrogativa non si può usare:

përchè ch'it ses lì? - còsa ch'it veus? - chi ch'a l'é? - anté ch'it vas? 

e si dice lòn ch'a veul? .e non lòn ch'a veul-lo?

ESERCISSI 
VIRÉ AN ITALIAN / AN PIEMONTÈIS

 1. Jer it ses ëstàit mal; ancheuj it ëstas na frisa mej?
 2. Cand che 'l gat a-i é nen ij giari a danso (dansé = ballare).
 3. A l'avìa na fija ch'a-j disìo Norin-a.
 4. I l'hai virà (viré = girare) për vàire contrà, ma i l'hai pa trovà 'l palas ch'i sërcava.
 5. S'it veus it conto na fàula coma cole ch'am contava sempe mia mare cand i j'era cita
 6. Anté ch'it vas, Fransesch? A trové mia morosa

 1. Quando Norin-a era piccola, la sua mamma le raccontava sempre delle fiabe.
 2. Oggi non c'è il sole. Non c'era nemmeno (gnanca) ieri, così ho preso l'ombrello (parapieuva).
 3. Se cammini in fretta arrivi in tempo (an temp).
 4. Cosa ti ha detto? Non so, non ho capito bene.
 5. Perché sei qui? Perché ti devo parlare

Glossario minimo piemontese-italiano

Lenga piemontèisa